《悼四先生》
宋代·林希逸

真洪蒋魏继沦终，天肯忧人国欲空。众口生憎来论学，诸贤死不解和戎。

良图已付悲歌外，旧恨祇留奏稿中。拟续八哀才思短，剩将双泪洒松风。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。